CELEX: 32015D0005
Language: el
Date: 2015-02-10 00:00:00
Title: Απόφαση (ΕΕ) 2015/299 της Ευρωπαϊκής Κεντρικής Τράπεζας, της 10ης Φεβρουαρίου 2015 , που τροποποιεί την απόφαση ΕΚΤ/2014/34 σχετικά με μέτρα που αφορούν στοχευμένες πράξεις πιο μακροπρόθεσμης αναχρηματοδότησης (ΕΚΤ/2015/5)

25.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/27
            
         ΑΠΌΦΑΣΗ (ΕΕ) 2015/299 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 10ης Φεβρουαρίου 2015
   που τροποποιεί την απόφαση ΕΚΤ/2014/34 σχετικά με μέτρα που αφορούν στοχευμένες πράξεις πιο μακροπρόθεσμης αναχρηματοδότησης (ΕΚΤ/2015/5)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2 πρώτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 3.1 πρώτη περίπτωση, το άρθρο 12.1, το άρθρο 18.1 δεύτερη περίπτωση και το άρθρο 34.1 δεύτερη περίπτωση,
   Έχοντας υπόψη την κατευθυντήρια γραμμή ΕΚΤ/2011/14, της 20ής Σεπτεμβρίου 2011, σχετικά με τα μέσα και τις διαδικασίες νομισματικής πολιτικής του Ευρωσυστήματος (1),
   Εκτιμώντας τα ακόλουθα:
   
               (1)
            
            
               Σύμφωνα με την ενότητα 1.6 του παραρτήματος I της κατευθυντήριας γραμμής ΕΚΤ/2011/14, το διοικητικό συμβούλιο μπορεί ανά πάσα στιγμή να τροποποιεί τα μέσα, τις προϋποθέσεις, τα κριτήρια και τις διαδικασίες διενέργειας των πράξεων νομισματικής πολιτικής του Ευρωσυστήματος.
            
         
               (2)
            
            
               Στις 22 Ιανουαρίου 2015 το διοικητικό συμβούλιο, προκειμένου να ενισχύσει την αποτελεσματικότητα των στοχευμένων πράξεων πιο μακροπρόθεσμης αναχρηματοδότησης (ΣΠΠΜΑ), αποφάσισε να καταργήσει ως προς τις ΣΠΠΜΑ που πρόκειται να διενεργηθούν μεταξύ του Μαρτίου 2015 και του Ιουνίου 2016 το περιθώριο των 10 μονάδων βάσης με το οποίο προσαυξάνεται το επιτόκιο των πράξεων κύριας αναχρηματοδότησης. Η κατάργηση του περιθωρίου αντανακλά τη μείωση του ασφαλίστρου κινδύνου μακροπρόθεσμης απόδοσης των αγορακεντρικών χρηματοδοτικών μέσων, η οποία παρατηρήθηκε όσον αφορά τα ιδρύματα μετά την ανακοίνωση των ΣΠΠΜΑ στις 5 Ιουνίου 2014. Η ως άνω απόφαση δεν επηρεάζει το επιτόκιο που εφαρμόζεται στις πρώτες ΣΠΠΜΑ που διενεργήθηκαν τον Σεπτέμβριο και Δεκέμβριο του 2014. Το εν λόγω επιτόκιο επομένως παραμένει αμετάβλητο, δηλαδή είναι σταθερό κατά τη διάρκεια ζωής κάθε πράξης και αντιστοιχεί στο επιτόκιο των πράξεων κύριας αναχρηματοδότησης που ισχύει κατά τον χρόνο ανακοίνωσης της δημοπρασίας όσον αφορά την οικεία ΣΠΠΜΑ, προσαυξημένο κατά ένα σταθερό περιθώριο 10 μονάδων βάσης.
            
         
               (3)
            
            
               Επιπλέον, καθίστανται αναγκαίες ορισμένες μικροδιορθώσεις της απόφασης ΕΚΤ/2014/34 (2).
            
         
               (4)
            
            
               Ως εκ τούτου, η απόφαση ΕΚΤ/2014/34 θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση ΕΚΤ/2014/34 τροποποιείται ως εξής:
   
               1.
            
            
               Το άρθρο 5 αντικαθίσταται από το ακόλουθο κείμενο:
               «Άρθρο 5
               Τόκοι
               Το επιτόκιο που εφαρμόζεται στις ΣΠΠΜΑ που διενεργήθηκαν τον Σεπτέμβριο του 2014 και τον Δεκέμβριο του 2014 είναι σταθερό κατά τη διάρκεια ζωής κάθε πράξης και αντιστοιχεί στο επιτόκιο των πράξεων κύριας αναχρηματοδότησης που ισχύει κατά τον χρόνο ανακοίνωσης της δημοπρασίας όσον αφορά την οικεία ΣΠΠΜΑ, προσαυξημένο κατά ένα σταθερό περιθώριο 10 μονάδων βάσης. Το επιτόκιο που εφαρμόζεται στις ΣΠΠΜΑ που διενεργούνται από τον Μάρτιο του 2015 μέχρι τον Ιούνιο του 2016 είναι σταθερό κατά τη διάρκεια ζωής κάθε πράξης και αντιστοιχεί στο επιτόκιο των πράξεων κύριας αναχρηματοδότησης που ισχύει κατά τον χρόνο ανακοίνωσης της δημοπρασίας όσον αφορά την οικεία ΣΠΠΜΑ.
               Οι τόκοι καθίστανται πληρωτέοι με τη λήξη της πράξης ή την πρόωρη εξόφληση σύμφωνα με τις διατάξεις των άρθρων 6 και 7, κατά περίπτωση.».
         
               2.
            
            
               Ο δεύτερος πίνακας του παραρτήματος I παράγραφος 1 (Υπολογισμός ορίων δανεισμού) αντικαθίσταται ως ακολούθως:
               
                           «
                                 k
                              
                           
                        
                        
                           Μήνας διενέργειας ΣΠΠΜΑ
                        
                        
                           Μήνας αναφοράς για τους σκοπούς της κατανομής
                        
                        
                           CNLk
                           
                        
                     
                           3
                        
                        
                           Μάρτιος 2015
                        
                        
                           Ιανουάριος 2015
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΙανουάριος
                              
                              2015
                           
                        
                     
                           4
                        
                        
                           Ιούνιος 2015
                        
                        
                           Απρίλιος 2015
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΑπρίλιος
                              
                              2015
                           
                        
                     
                           5
                        
                        
                           Σεπτέμβριος 2015
                        
                        
                           Ιούλιος 2015
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΙούλιος
                              
                              2015
                           
                        
                     
                           6
                        
                        
                           Δεκέμβριος 2015
                        
                        
                           Οκτώβριος 2015
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΟκτώβριος
                              
                              2015
                           
                        
                     
                           7
                        
                        
                           Μάρτιος 2016
                        
                        
                           Ιανουάριος 2016
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΙανουάριος
                              
                              2016
                           
                        
                     
                           8
                        
                        
                           Ιούνιος 2016
                        
                        
                           Απρίλιος 2016
                        
                        
                           
                              NLΜάιος
                              
                              2014 + NLΙούνιος
                              
                              2014 + … + NLΑπρίλιος
                              
                              2016»
                        
                     
         
               3.
            
            
               Ο τύπος που χρησιμοποιείται για τον υπολογισμό της υποχρεωτικής πρόωρης αποπληρωμής συμμετέχοντα τον Σεπτέμβριο του 2016 στο παράρτημα I παράγραφος 2 (Υπολογισμός υποχρεωτικών πρόωρων αποπληρωμών) αντικαθίσταται ως ακολούθως:
               
                  , αν
            
         
               4.
            
            
               Η τρίτη υποσημείωση του παραρτήματος I αντικαθίσταται από το ακόλουθο κείμενο:
               «Για την ΣΠΠΜΑ που πρόκειται να διενεργηθεί τον Μάρτιο του 2015 (k = 3) ο περιορισμός είναι C
                  3 ≤ max{0, AA
                  3}.».
         
               5.
            
            
               Η τέταρτη υποσημείωση του παραρτήματος II αντικαθίσταται από το ακόλουθο κείμενο:
               «Η κατά τομέα ταξινόμηση των εταιρειών χαρτοφυλακίου των μη χρηματοοικονομικών εταιρειών του κανονισμού (ΕΚ) αριθ. 25/2009 (ΕΚΤ/2008/32) τροποποιήθηκε με τον κανονισμό (ΕΕ) αριθ. 1071/2013 (ΕΚΤ/2013/33) προκειμένου να ληφθούν υπόψη μεταβολές που επήλθαν στα διεθνή στατιστικά πρότυπα. Σύμφωνα με τον κανονισμό (ΕΕ) αριθ. 1071/2013 (ΕΚΤ/2013/33), οι εταιρείες χαρτοφυλακίου των μη χρηματοοικονομικών εταιρειών επανακατηγοριοποιούνται ως χρηματοοικονομικές εταιρείες. Η παροχή στοιχείων ΣΠΠΜΑ πρέπει καταρχήν να εναρμονίζεται με το πλαίσιο που διέπει την παροχή στατιστικών στοιχείων της λογιστικής κατάστασης: από τον Δεκέμβριο του 2014 τα στοιχεία δεν θα πρέπει να καλύπτουν τις εταιρείες χαρτοφυλακίου, θα πρέπει δε να διαβιβάζονται οι σχετικές διορθώσεις.».
         
               6.
            
            
               Η δέκατη τρίτη υποσημείωση του παραρτήματος II αντικαθίσταται από το ακόλουθο κείμενο:
               «Οι επιδράσεις λόγω της επανακατηγοριοποίησης των εταιρειών χαρτοφυλακίου μη χρηματοοικονομικών εταιρειών ως χρηματοοικονομικών εταιρειών, η οποία έλαβε χώρα τον Δεκέμβριο του 2014, θα πρέπει να καταγράφονται υπό την κατηγορία 3.2Γ.».
         Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 10 Φεβρουαρίου 2015.
   
      Φρανκφούρτη, 10 Φεβρουαρίου 2015.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  ΕΕ L 331 της 14.12.2011, σ. 1.
   
      (2)  Απόφαση ΕΚΤ/2014/34, της 29ης Ιουλίου 2014, σχετικά με μέτρα που αφορούν στοχευμένες πράξεις πιο μακροπρόθεσμης αναχρηματοδότησης (ΕΕ L 258 της 29.8.2014, σ. 11).